《春日怀帅初》
宋代·舒岳祥

夜雨流如涧，春风响似雷。
千愁芳草远，一笑百花开。
白发痴贪酒，昏眸懒上台。
怀人不可见，应棹剡船回。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。